[106] «Йа АллахI! Ас уггар дика дехар доьху Хоьга, уггар дика доIа доьху Хьоьга, уггар дика толам боьху Хьоьга, уггар дика Iамал йоьху Хьоьга, уггар дика мел боьху Хьоьга, уггар дика дахар а доьху Хьоьга, уггар дика валар а доьху Хьоьга. Къемат дийнахь со чIагIве Ахь, сан терзанаш дазде Ахь; Хьайх сан тешар бакъ де Ахь, сан даржаш айде Ахь, сан ламаз къобал де Ахь, сан къина гечде Ахь; йалсаманехь лакхара даржаш а доьху ас Хьоьга. Йа АллахI! Ас диканийн юьхь йоьху Хьоьга, цуьнан чаккхе а, цуьнан дукхалла а, цуьнан хьалхе а, цуьнах гучахь дерг а, цуьнах къайлах дерг а, йалсаманехь лакхара даржаш а доьху ас Хьоьга, жоп ло Ахь суна. Йа АллахI! Ас сайн массо белхан дика доьху Хьоьга, айса мел-дечу хIуманан дика а, айса мел-йечу Iамалан дика а, къайлах мел-долчу хIуманан дика а, гучахь мел-долчу хIуманан дика а, дика доьху ас Хьоьга, йалсаманехь лакхара даржаш а доьху ас Хьоьга, жоп ло Ахь суна. Йа АллахI! Ас доьху Хьоьга сайн хьехор лакхадаккхар, суна тIера сан къа а дIадаккхар, сан болх а то бар, сан дог а дIацIандар, сан бехке меттиг а лайар, сан дог а нуьре дар, суна сан къина а гечдар; йалсаманехь лакхара даржаш а доьху ас Хьоьга, жоп ло Ахь суна. Йа АллахI! Ас доьху Хьоьга Ахь суна беркат дар, сан хазарна а беркат дар, сан бIаьрсина а беркат дар, сан сина беркат дар, сан кхолларна а беркат дар, сан гIиллакхашна а беркат дар, сан охIлунна а беркат дер, сан дахарна а, сан валарна а, сан Iамална а беркат дар; Ахь сан диканаш а къобал дар; йалсаманехь лакхара даржаш а доьху ас Хьоьга, жоп ло Ахь суна.